
॥ श्री राम चरित मानस ॥ 


॥ श्री राम चरित मानस ॥ 


श्रीजानकीवल्लभो विजयते 
श्रीरामचरितमानस 
SSSSSSSS 
पञ्चम सोपान 
सुन्द्रकाण्ड 
शोक 
शान्तं शाश्वतमप्रमेयमनघं निर्वाणशान्तिप्रदं 
ब्रह्माशम्भुफणीन्द्रसेव्यमनिशं वेदान्तवेद्यं विभुम्‌ | 
रामाख्यं जगदीश्वरं सुरगुरुं मायामनुष्यं हरि 
वन्देऽहं करुणाकरं रघुवरं भूपालचूडामणिम्‌ ॥ १ ॥ 


नान्या स्पृहा रघुपते हृदयेऽस्मदीये 

सत्यं वदामि च भवानखिलान्तरात्मा। 
भक्ति प्रयच्छ रघुपुङ्गव निर्भरां मे 
कामादिदोषरहितं कुरु मानसं च ॥ २ ॥ 
अतुलितबलधामं हेमशेलाभदेहं 
दनुजवनकृशानुं ज्ञानिनामग्रगण्यम्‌। 
सकलगुणनिधानं वानराणामधीरां 
रघुपतिप्रियभक्तं वातजातं नमामि ॥ ३॥ 


जामवंत के बचन सुहाए। सुनि हनुमंत हृदय अति HTT ॥ 
तब लगि मोहि परिखेहु तुम्ह भाई। सहि दुख कंद मूल फल खाई ॥ 
जब लगि आवों सीतहि देखी। होइहि काजु मोहि हरष बिसेषी ॥ 
यह कहि नाइ सबन्हि कहुँ माथा। चलेउ हरषि हियँ घरि रघुनाथा ॥ 
सिंधु तीर एक भूधर सुंदर। कोतुक कूदि चढेउ ता ऊपर ॥ 
बार बार रघुबीर GAR तरकेउ पवनतनय बळ भारी ॥ 
जेहिं गिरि चरन देइ हनुमंता। चलेउ सो गा पाताल तुरंता ॥ 
जिमि अमोघ रघुपति कर बाना। एही भाँति चलेउ हनुमाना ॥ 
जलनिधि रघुपति दूत बिचारी। तें मेनाक होहि श्रमहारी ॥ 
दो. हनूमान तेहि परसा कर पुनि कीन्ह प्रनाम। 

राम काजु कीन्हें बिनु मोहि कहाँ बिश्राम ॥ १ ॥ 
जात पवनसुत देवन्ह देखा। जानें कहुँ बळ बुद्धि बिसेषा ॥ 
सुरसा नाम अहिन्ह के माता। पठइन्हि आइ कही तेहिं बाता ॥ 
आजु सुरन्ह मोहि दीन्ह अहारा। सुनत बचन कह पवनकुमारा ॥ 


॥ श्री राम चरित मानस ॥ 


राम काजु करि फिरि में आवों। सीता कइ सुधि प्रभुहि सुनावों ॥ 
तब तव बदन पेठिहउँ आई। सत्य कहउँ मोहि जान दे माई ॥ 
कबनेहुँ जतन देइ नहिं जाना। ग्रससि न मोहि कहेउ हनुमाना ॥ 
जोजन भरि तेहिं बदनु पसारा। कपि तनु कीन्ह दुगुन बिस्तारा ॥ 
GRE जोजन मुख ale ठयऊ। तुरत पवनसुत बत्तिस भयऊ ॥ 
जस जस सुरसा बदनु बढ़ावा। तासु दून कपि रूप देखावा ॥ 

सत जोजन He आनन कीन्हा। अति लघु रूप पवनसुत लीन्हा ॥ 
बदन पइठि पुनि बाहेर आवा। मागा बिदा ताहि सिरु नावा ॥ 
मोहि सुरन्ह जेहि लागि पठावा। बुधि बल मरमु तोर मे पावा ॥ 


दो. राम काजु सबु करिहह तुम्ह बल बुद्धि निधान। 

आसिष देह गई सो हरषि चलेउ हनुमान ॥ २ ॥ 
निसिचरि एक सिंधु महुँ रहई। करि माया नभु के खग गहई ॥ 
जीव जंतु जे गगन उड़ाहीं। जल बिलोकि तिन्ह कै परिछाहीं ॥ 
गहइ छाहँ सक सो न उड़ाई। एहि बिधि सदा गगनचर खाई ॥ 
सोइ छल हनूमान Fe कीन्हा। तासु HIS कपि तुरतहिं चीन्हा ॥ 
ताहि मारि मारुतसुत बीरा। बारिधि पार गयउ मतिधीरा ॥ 
तहाँ जाइ देखी बन सोभा। गुंजत चंचरीक मधु लोभा ॥ 
नाना तरु फल फूल सुहाए। खग मृग बूंद देखि मन भाए ॥ 
सेल बिसाल देखि एक आगों। ता पर धाइ चढेउ भय त्यागें ॥ 
उमा न कछु कपि कै अधिकाई। प्रभु प्रताप जो कालहि खाई ॥ 
गिरि पर चढि लंका तेहिं देखी। कहि न जाइ अति दुर्ग बिसेषी ॥ 
अति उतंग जलनिधि चहु पासा। कनक कोट कर परम प्रकासा ॥ 
छं-कनक कोट बिचित्र मनि कृत सुंदरायतना घना। 
चउहट्ट हट्ट सुबट्ट बीथीं चारु पुर बहु बिधि बना ॥ 
गज बाजि खच्चर निकर पदचर रथ बरूथिन्ह को गने ॥ 
बहुरूप निसिचर जूथ अतिबल सेन बरनत नहिं बने ॥ १ ॥ 
बन बाग उपबन बाटिका सर कूप बापीं सोहहीं। 
नर नाग सुर गंधर्व कन्या रूप मुनि मन मोहहीं ॥ 
कहुँ माल देह बिसाल सैल समान अतिबल गर्जेहीं। 
नाना अखारेन्ह भिरहिं बहु बिधि एक एकन्ह तर्जहीं ॥ २ ॥ 
करि जतन भट कोटिन्ह बिकट तन नगर चहुँ दिसि रच्छहीं। 
कहुँ महिष HAY घेनु खर अज खल निसाचर भच्छहीं ॥ 
एहि लागि तुलसीदास इन्ह की कथा कछु एक है कही। 
रघुबीर सर तीरथ सरीरन्हि त्यागि गति पेहहिं सही ॥ ३ ॥ 


॥ श्री राम चरित मानस ॥ 


दो. पुर रखवारे देखि बहु कपि मन कीन्ह बिचार। 
अति लघु रूप घरों निसि नगर करों पइसार ॥ ३ ॥ 


मसक समान रूप कपि धरी। लंकहि चलेउ सुमिरि नरहरी ॥ 
नाम लंकिनी एक निसिचरी। सो कह चलेसि मोहि निंद्री ॥ 
जानेहि नहीं मरमु सठ मोरा। मोर अहार जहाँ लगि चोरा ॥ 
मुठिका एक महा कपि हनी। रुधिर बमत धरनीं ढनमनी ॥ 
पुनि संभारि उठि सो लंका। जोरि पानि कर बिनय संसका ॥ 
जब रावनहि ब्रह्म बर दीन्हा। चलत बिरंचि कहा मोहि चीन्हा ॥ 
बिकल होसि तें कपि कें मारे। तब जानेसु निसिचर संघारे ॥ 
तात मोर अति पुन्य बहूता। देखेउँ नयन राम कर दूता ॥ 
दो. तात स्वर्ग अपबर्ग सुख धरिअ तुला एक अंग। 

तूल न ताहि सकल मिलि जो सुख लव सतसंग ॥ ४ ॥ 


प्रबिसि नगर कीजे सब काजा। हृदयँ राखि कोसलपुर राजा ॥ 
गरल सुधा रिपु करहिं मिताई। गोपद सिंधु अनल सितलाई ॥ 
गरुड सुमेरु रेनू सम ताही। राम कृपा करि चितवा जाही ॥ 
अति लघु रूप धरेउ हनुमाना। पेठा नगर सुमिरि भगवाना ॥ 
मंदिर मंदिर प्रति करि सोधा। देखे जहँँ ae अगनित जोधा ॥ 
गयउ दसानन मंदिर माहीं। अति बिचित्र कहि जात सो नाहीं ॥ 
सयन किए देखा कपि तेही। मंदिर महुँ न दीखि बेदेही ॥ 
भवन एक पुनि दीख सुहावा। हरि मंदिर तहँ भिन्न बनावा ॥ 
दो. रामायुध अंकित गृह सोभा बरनि न जाइ। 

नव तुलसिका बूंद तहँ देखि हरषि कपिराइ ॥ ५ ॥ 


लंका निसिचर निकर निवासा। इहाँ कहाँ सज्जन कर बासा ॥ 
मन महुँ तरक करे कपि लागा। तेहीं समय बिभीषनु जागा ॥ 
राम राम तेहिं सुमिरन कीन्हा। हृदयँ हरष कपि सजन चीन्हा ॥ 
एहि सन हठि करिहउँ पहिचानी। साघु ते होइ न कारज हानी ॥ 
बिप्र रुप धरि बचन सुनाए। Geta बिभीषण उठि तहँ आए ॥ 
करि प्रनाम पूँछी कुसलाई। बिप्र कहहु निज कथा बुझाई ॥ 

की तुम्ह हरि दासन्ह महँ कोई। मोरे हृदय प्रीति अति होई ॥ 
की तुम्ह रामु दीन अनुरागी। आयहु मोहि करन बड़भागी ॥ 


दो. तब हनुमंत कही सब राम कथा निज नाम। 
Gad जुगल तन पुलक मन मगन सुमिरि गुन ग्राम ॥ ६ ॥ 


॥ श्री राम चरित मानस ॥ 


सुनहु पवनसुत रहनि हमारी। जिमि दसनन्हि महुँ जीभ बिचारी ॥ 
तात कबहुँ मोहि जानि अनाथा। करिहहिँ कृपा भानुकुल नाथा ॥ 
तामस तनु कछु साधन नाहीं। प्रीति न पद सरोज मन माहीं ॥ 
अब मोहि भा भरोस हनुमंता। बिनु हरिकृपा मिलहिं नहिं संता ॥ 
जौ रघुबीर अनुग्रह कीन्हा। तो तुम्ह मोहि दरसु हठि दीन्हा ॥ 
सुनहु बिभीषन प्रभु के रीती। करहिं सदा सेवक पर प्रीती ॥ 

कहहु कवन में परम कुलीना। कपि चंचल सबही बिधि हीना ॥ 


AAA 


प्रात लई जाँ नाम हमारा। ताह दन ताह न मल अहारा ॥ 


दो. अस में अधम सखा सुनु मोह पर रघुबीर। 
कीन्ही कृपा GAR गुन भरे बिलोचन नीर ॥ ७ ॥ 


जानतहूँ अस स्वामि बिसारी। फिरहिं ते काहे न होहिं दुखारी ॥ 
एहि बिधि कहत राम गुन ग्रामा। पावा अनिबाच्य बिश्रामा ॥ 
पुनि सब कथा बिभीषन कही। जेहि बिधि जनकसुता तहँ रही ॥ 
तब हनुमंत कहा सुनु श्राता। देखी चहउँ जानकी माता ॥ 
जुगुति बिभीषन सकल सुनाई। चलेउ पवनसुत बिदा कराई ॥ 
करि सोइ रूप गयउ पुनि तहवाँ। बन असोक सीता रह जहवाँ ॥ 
देखि मनहि महुँ कीन्ह प्रनामा। बेठेहिंँ बीति जात निसि जामा ॥ 
कृस तन सीस जटा एक बेनी। जपति हृदयँ रघुपति गुन श्रेनी ॥ 


दो. निज पद नयन दिएँ मन राम पद्‌ कमल लीन। 
परम दुखी भा पवनसुत देखि जानकी दीन ॥ ८ ॥ 


तरु पल्लव HE रहा लुकाई। करइ बिचार करों का भाई ॥ 
तेहि अवसर रावनु तहँ आवा। संग नारि बहु किएँ बनावा ॥ 
बहु बिधि खल सीतहि समुझावा। साम दान भय भेद देखावा ॥ 
कह रावनु सुनु सुमुखि सयानी। मंदोदरी आदि सब रानी ॥ 
तव अनुचरीं करउँ पन मोरा। एक बार बिलोकु मम ओरा ॥ 
तृन धरि ओट कहति बैदेही। GAR अवधपति परम सनेही ॥ 
सुनु दसमुख खद्योत प्रकासा। कबहुँ कि नलिनी करइ बिकासा ॥ 
अस मन समुझु कहति जानकी। खल सुधि नहिं रघुबीर बान की ॥ 
सठ सूने हरि आनेहि मोहि। अधम निळज् लाज नहिं तोही ॥ 
आपुहि सुनि खद्योत सम रामहि भानु समान। 
परुष बचन सुनि काढि असि बोला अति खिसिआन ॥ ९ ॥ 


सीता तें मम कृत अपमाना। कटिहउँ तव सिर कठिन कृपाना ॥ 
नाहिँ त सपदि मानु मम बानी। सुमुखि होति न त जीवन हानी ॥ 


॥ श्री राम चरित मानस ॥ 


स्याम सरोज दाम सम सुंदर। प्रभु भुज करि कर सम दसकंधर ॥ 
सो भुज कंठ कि तव असि घोरा। सुनु सठ अस प्रवान पन मोरा ॥ 
चंद्रहास हरु मम परितापं। रघुपति बिरह अनल संजातं ॥ 
सीतल निसित बहसि बर घारा। कह सीता हरु मम दुख भारा ॥ 
सुनत बचन पुनि मारन घावा। मयतनयाँ कहि नीति बुझावा ॥ 
कहेसि सकल निसिचरिन्ह बोलाई। सीतहि बहु बिधि त्रासहु जाई ॥ 
मास दिवस महुँ कहा न माना। तो में मारबि काढि कृपाना ॥ 
दो. भवन गयउ दसकंधर इहाँ पिसाचिनि बृंद। 

सीतहि त्रास देखावहि घरहिं रूप बहु मंद्‌ ॥ १० ॥ 
त्रिजटा नाम राच्छसी एका। राम चरन रति निपुन बिबेका ॥ 
सबन्हो बोलि सुनाएसि सपना। सीतहि सेइ करहु हित अपना ॥ 
सपनें बानर लंका जारी। जातुधान सेना सब मारी ॥ 
खर आरूढ़ नगन दससीसा। मुंडित सिर खंडित भुज बीसा ॥ 
एहि बिधि सो दच्छिन दिसि जाई। लंका मनहुँ बिभीषन पाई ॥ 
नगर फिरी रघुबीर दोहाई। तब प्रभु सीता बोलि पठाई ॥ 
यह सपना में कहउँ पुकारी। होइहि सत्य गएँ दिन चारी ॥ 
तासु बचन सुनि ते सब डरीं। जनकसुता के चरनन्हि परीं ॥ 
दो. जहाँ dé गई सकल तब सीता कर मन सोच। 


बीतें aN AA ANA 


मास दिवस ate मोहि मारिहि निसिचर पोच ॥ ११ ॥ 


त्रिजटा सन बोली कर जोरी। मातु बिपति संगिनि तें मोरी ॥ 

तजों देह करु बेगि उपाई। दुसहु बिरहु अब नहिं सहि जाई ॥ 

आनि काठ रचु चिता बनाई। मातु अनल पुनि देहि लगाई ॥ 

सत्य करहि मम प्रीति सयानी। सुनै को श्रवन सूल सम बानी ॥ 
सुनत बचन पद्‌ गहि समुझाएसि। प्रभु प्रताप बल सुजसु सुनाएसि ॥ 
निसि न अनल मिल सुनु सुकुमारी। अस कहि सो निज भवन सिघारी ॥ 
कह सीता बिधि भा प्रतिकूला। मिलहि न पावक मिटिहि न सूला ॥ 
देखिअत प्रगट गगन अंगारा। अवनि न आवत एकउ तारा ॥ 
पावकमय ससि Sad न आगी। मानहुँ मोहि जानि हतभागी ॥ 
सुनहि बिनय मम बिटप असोका। सत्य नाम करु हरु मम सोका ॥ 
नूतन किसळय अनल समाना। देहि अगिनि जनि करहि निदाना ॥ 
देखि परम बिरहाकुल सीता। सो छन कपिहि कलप सम बीता ॥ 


सो. कपि करि हृदयँ बिचार दीन्हि मुद्रिका डारी तब। 
जनु असोक अंगार दीन्हि हरषि उठि कर गहेउ ॥ १२॥ 


॥ श्री राम चरित मानस ॥ 


तब देखी मुद्रिका मनोहर। राम नाम अंकित अति सुंदर ॥ 
चकित चितव मुदरी पहिचानी। हरष बिषाद हृदयँ अकुलानी ॥ 
जीति को सकइ अजय रघुराई। माया तें असि रचि नहिं जाई ॥ 
सीता मन बिचार कर नाना। मधुर बचन बोळेउ हनुमाना ॥ 
रामचंद्र गुन बरनें लागा। सुनतहिं सीता कर दुख भागा ॥ 
लागी सुनें श्रवन मन लाई। आदिहु तें सब कथा सुनाई ॥ 
श्रवनामृत जेहिँ कथा सुहाई। कहि सो प्रगट होति किन भाई ॥ 
तब हनुमंत निकट चलि गयऊ। फिरि बेंठीं मन बिसमय भयऊ ॥ 
राम दूत में मातु जानकी। सत्य सपथ करुनानिधान की N 
यह मुद्रिका मातु में आनी। दीन्हि राम तुम्ह कहँ सहिदानी ॥ 
नर बानरहि संग कहु HA कहि कथा भइ संगति जैसें ॥ 
दो. कपि के बचन सप्रेम सुनि उपजा मन बिस्वास ॥ 

जाना मन क्रम बचन यह कृपासिंधु कर दास ॥ १३ ॥ 


हरिजन जानि प्रीति अति गाढी। सजल नयन पुलकावलि बाढी ॥ 
बूडत बिरह जलघि हनुमाना। भयउ तात मों कहुँ जलजाना ॥ 

अब कहु कुसल जाउँ बलिहारी। अनुज सहित सुख भवन खरारी ॥ 
कोमलचित कृपाल रघुराई। कपि केहि हेतु धरी निठुराई ॥ 

सहज बानि सेवक सुख दायक। कबहुँक सुरति करत रघुनायक ॥ 
कबहुँ नयन मम सीतल ताता। होइहहि निरखि स्याम मृदु गाता ॥ 
बचनु न आव नयन भरे बारी। अहह नाथ हों निपट बिसारी ॥ 
देखि परम बिरहाकुल सीता। बोला कपि Ag बचन बिनीता ॥ 

मातु कुसळ प्रभु अनुज समेता। तव दुख दुखी सुकृपा निकेता ॥ 
जनि जननी मानहु जियँ ऊना। तुम्ह ते प्रेमु राम कें दूना ॥ 


दो. रघुपति कर संदेसु अब सुनु जननी धरि घीर। 
अस कहि कपि गद्‌ गद्‌ भयउ भरे बिलोचन नीर ॥ १४ ॥ 


कहेउ राम बियोग तव सीता। मो कहूँ सकल भए बिपरीता ॥ 

नव तरु किसलय मनहुँ कृसानू। कालनिसा सम निसि ससि भानू ॥ 
कुबलय बिपिन कुंत बन सरिसा। बारिद तपत तेल जनु बरिसा ॥ 
जे हित रहे करत तेइ पीरा। उरग स्वास सम त्रिबिध समीरा ॥ 
कहेद् तें कछु दुख घटि होई। काहि कहों यह जान न कोई ॥ 

तत्व प्रेम कर मम अरु तोरा। जानत प्रिया एकु मनु मोरा ॥ 

सो मनु सदा रहत तोहि Well जानु प्रीति रसु एतेनहि माहीं ॥ 

प्रभु संदेसु Gad बेदेही। मगन प्रेम तन सुधि नहिं तेही ॥ 

कह कपि हृदयँ धीर धरु माता। सुमिरु राम सेवक सुखदाता ॥ 


॥ श्री राम चरित मानस ॥ 


उर आनहु रघुपति प्रभुताई। सुनि मम बचन तजहु कदराई ॥ 


दो. निसिचर निकर पतंग सम रघुपति बान कृसानु। 
जननी हृदयँ धीर धरु जरे निसाचर जानु ॥ १५ ॥ 


जों रघुबीर होति सुधि पाई। करते नहिं बिलंबु रघुराई ॥ 

रामबान रबि उएँ जानकी। तम बरूथ HE जातुघान की ॥ 

अबहिं मातु में जाउँ लवाई। प्रभु आयसु नहिं राम दोहाई ॥ 
कछुक दिवस जननी धरु घीरा। कपिन्ह सहित अइहहिं रघुबीरा ॥ 
निसिचर मारि तोहि ले जेहहिं। तिहुँ पुर नारदादि जसु गेहहिं ॥ 

हैं सुत कपि सब तुम्हहि समाना। जातुधान अति भट बलवाना ॥ 
मोरें हृदय परम संदेहा। सुनि कपि प्रगट कीन्ह निज देहा ॥ 
कनक भूघराकार सरीरा। समर भयंकर अतिबल बीरा ॥ 

सीता मन भरोस तब भयऊ। पुनि लघु रूप पवनसुत लयऊ ॥ 


दो. सुनु माता साखामृग नहिं बल बुद्धि बिसाळ। 
प्रभु प्रताप तें गरूडहि खाइ परम लघु ब्याल ॥ १६ ॥ 


मन संतोष सुनत कपि बानी। भगति प्रताप तेज बळ सानी ॥ 
आसिष दीन्हि रामप्रिय जाना। होहु तात बल सील निधाना ॥ 
अजर अमर गुननिघि सुत होहू। BE बहुत रघुनायक छोटू ॥ 
करहुँ कृपा प्रभु अस सुनि काना। निर्भर प्रेम मगन हनुमाना ॥ 

बार बार नाएसि पद सीसा। बोला बचन जोरि कर कीसा ॥ 

अब कृतकृत्य भयउँ में माता। आसिष तव अमोघ बिख्याता ॥ 
सुनहु मातु मोहि अतिसय भूखा। लागि देखि सुंदर फल रूखा ॥ 
सुनु सुत करहिँ बिपिन रखवारी। परम GAS रजनीचर भारी ॥ 
तिन्ह कर भय माता मोहि नाहीं। जों तुम्ह सुख मानहु मन माहीं ॥ 


दो. देखि बुद्धि बल निपुन कपि कहेउ जानकीं जाहु। 
रघुपति चरन हृदयँ घरि तात मधुर फल TE ॥ १७ ॥ 


>A A = 


चलेउ नाइ सिरु पेठेउ बागा। फल खाएसि तरु तोरें लागा ॥ 
रहे तहाँ बहु भट रखवारे। कछु मारेसि कछु जाइ पुकारे ॥ 
नाथ एक आवा कपि भारी। तेहिं असोक बाटिका उजारी ॥ 
खाएसि फल अरु बिटप उपारे। रच्छक मर्दि मर्दि महि डारे ॥ 
सुनि रावन Fou भट नाना। तिन्हहि देखि गर्जेउ हनुमाना ॥ 
सब रजनीचर कपि संघारे। गए पुकारत कछु अधमारे ॥ 

पुनि पठयउ AR अच्छकुमारा। चला संग लै GAS अपारा ॥ 


an Aa a e 


आवत देखि बिटप गहि तजाँ। ताहि निपाति महाधुनि गर्जा ॥ 


॥ श्री राम चरित मानस ॥ 


दो. कछु मारेसि कछु मर्देसि कछु मिलएसि धरि धूरि। 

कछु पुनि जाइ पुकारे प्रभु मर्कट बल भूरि ॥ १८ ॥ 
सुनि सुत बध ल॑केस रिसाना। पठएसि मेघनाद बळवाना ॥ 
मारसि जनि सुत बांधेसु ताही। देखिअ कपिहि कहाँ कर आही ॥ 
चला इंद्रजित अतुलित जोधा। बंधु निधन सुनि उपजा कोधा ॥ 
कपि देखा दारुन भट आवा। कटकटाइ गर्जा अरु धावा ॥ 
अति बिसाळ तरु एक उपारा। बिरथ कीन्ह SHA कुमारा ॥ 
रहे महाभट ताके संगा। गहि गहि कपि मदे निज अंगा ॥ 
तिन्हहि निपाति ताहि सन बाजा। भिरे जुगल मानहुँ गजराजा। 
मुठिका मारि चढ़ा तरु जाई। ताहि एक छन मुरुछा आई ॥ 
उठि बहोरि कीन्हिसि बहु माया। जीति न जाइ प्रभंजन जाया ॥ 
दो. ब्रह्म अस्त्र तेहिं साँधा कपि मन कीन्ह बिचार। 

जों न बह्मसर मानउँ महिमा मिटइ अपार ॥ १९ N 
ब्रह्मान कपि कहुँ तेहि मारा। परतिहुँ बार कटकु संघारा ॥ 


तेहि देखा कपि मुरुछित भयऊ। नागपास बाँघेसि ले गयऊ ॥ 
जासु नाम जपि सुनहु भवानी। भव बंधन काटहिं नर ग्यानी ॥ 
तासु दूत कि बंध तरु आवा। प्रभु कारज लगि कपिहिं बँधावा ॥ 
कपि बंधन सुनि निसिचर धाए। कौतुक लागि सभाँ सब आए ॥ 
दसमुख सभा दीखि कपि जाई। कहि न जाइ कछु अति प्रभुताई ॥ 
कर जोरें सुर दिसिप बिनीता। भृकुटि बिलोकत सकल सभीता ॥ 
देखि प्रताप न कपि मन संका। जिमि अहिगन AE गरुड असंका ॥ 


दो. कपिहि बिलोकि दसानन बिहसा कहि दुर्बाद। 
सुत बघ सुरति कीन्हि पुनि उपजा हृदयँ बिषाद्‌ ॥ २० ॥ 


कह She कवन तें कीसा। He के बल घालेहि बन खीसा ॥ 
की घों श्रवन Gale नहिं मोही। देखउँ अति असंक सठ तोही ॥ 
मारे निसिचर HE अपराधा। कहु सठ तोहि न प्रान कइ बाधा ॥ 
सुन रावन ब्रह्मांड निकाया। पाइ जासु बल बिरचित माया ॥ 
जाकें बल बिरंचि हरि ईसा। पाळत सृजत हरत दससीसा। 

जा बल सीस धरत सहसानन। अंडकोस समेत गिरि कानन ॥ 
धरइ जो बिबिध देह सुरत्राता। तुम्ह ते सठन्ह सिखावनु दाता। 
हर कोदंड कठिन जेहि भंजा। तेहि समेत नृप दल मद गंजा ॥ 
खर दूषन त्रिसिरा अरु बाली। बघे सकल अतुलित बळसाली ॥ 
दो. जाके बल लवलेस तें जितेहु चराचर झारि। 


॥ श्री राम चरित मानस ॥ 


तासु दूत में जा करि हरि आनेहु प्रिय नारि ॥ २१ ॥ 


जानउँ में तुम्हारि प्रभुताई। सहसबाहु सन परी लराई ॥ 
समर बालि सन करि जसु पावा। सुनि कपि बचन बिहसि बिहरावा ॥ 
खायउँ फल प्रभु लागी भूँखा। कपि सुभाव तें तोरेउँ रूखा ॥ 
सब कें देह परम प्रिय स्वामी। मारहिं मोहि कुमारग गामी ॥ 
fare मोहि मारा ते में मारे। तेहि पर बाँधेउ तनयँ तुम्हारे ॥ 
मोहि न कछु बाँधे कइ लाजा। कीन्ह चहउँ निज प्रमु कर काजा ॥ 
बिनती करउँ जोरि कर रावन। सुनहु मान तजि मोर सिखावन ॥ 
देखहु तुम्ह निज कुलहि बिचारी। भ्रम तजि भजहु भगत भय हारी ॥ 
जाकें डर अति काल डेराई। जो सुर असुर चराचर खाई ॥ 
तासों बयरु कबहुँ नहिं कीजै। मोरे कहें जानकी दीजे ॥ 
दो. प्रनतपाल रघुनायक करुना सिंधु खरारि। 

गएँ सरन प्रभु राखिहें तव अपराध बिसारि ॥ २२ ॥ 


राम चरन पंकज उर धरहू। लंका अचल राज तुम्ह HE ॥ 

रिषि पुलिस्त जसु बिमल मंयका। तेहि ससि Ae जनि होहु कलंका ॥ 
राम नाम बिनु गिरा न सोहा। देखु बिचारि त्यागि मद मोहा ॥ 

बसन हीन नहिं सोह सुरारी। सब भूषण भूषित बर नारी ॥ 

राम बिमुख संपति प्रभुताई। जाइ रही पाई बिनु पाई ॥ 

सजल मूल जिन्ह सरितन्ह नाहीं। बरषि गए पुनि तबहिं सुखाहीं ॥ 
सुनु दसकंठ कहउँ पन रोपी। बिमुख राम त्राता नहिं कोपी ॥ 

संकर सहस बिष्नु अज तोही। सकहिं न राखि राम कर द्रोही ॥ 


दो. मोहमूल बहु सूल प्रद त्यागहु तम अभिमान। 
भजहु राम रघुनायक कृपा सिंधु भगवान ॥ २३ ॥ 


जदपि कहि कपि अति हित बानी। भगति बिबेक बिरति नय सानी ॥ 
बोला बिहसि महा अभिमानी। मिला हमहि कपि गुर बड़ ग्यानी ॥ 
मृत्यु निकट आई खल तोही। लागेसि अधम सिखावन मोही ॥ 
उलटा होइहि कह हनुमाना। मतिभ्रम तोर प्रगट में जाना ॥ 

सुनि कपि बचन बहुत खिसिआना। बेगि न हरहुँ मूढ़ कर प्राना ॥ 
सुनत निसाचर मारन धाए। सचिवन्ह सहित बिभीषनु आए। 

नाइ सीस करि बिनय बहूता। नीति बिरोध न मारिअ दूता ॥ 

आन दंड कछु करिअ गोसाँई। सबहीं कहा मंत्र भल भाई ॥ 

सुनत बिहसि बोला दसकंधर। अंग भंग करि पठइअ बंदर ॥ 

दो. कपि कें ममता पूँछ पर सबहि कहउँ समुझाइ। 

तेल बोरि पट बाँधि पुनि पावक देहु लगाइ ॥ २४ ॥ 


॥ श्री राम चरित मानस ॥ 


पूँछहीन बानर तहँ जाइहि। तब सठ निज नाथहि लइ आइहि ॥ 
जिन्ह के कीन्हसि बहुत बड़ाई। देखेउँ॥मैँ तिन्ह कै प्रभुताई ॥ 
बचन Gad कपि मन मुसुकाना। भइ सहाय सारद में जाना ॥ 
जातुधान सुनि रावन बचना। लागे रचें मूढ सोइ रचना ॥ 
रहा न नगर बसन घृत तेला। बाढी पूँछ कीन्ह कपि खेला ॥ 
कोतुक HE आए पुरबासी। मारहिं चरन करहि बहु हाँसी ॥ 
बाजहिं ढोल देहिं सब तारी। नगर फेरि पुनि पूँछ प्रजारी ॥ 
पावक जरत देखि हनुमंता। भयउ परम लघु रुप तुरंता ॥ 
निबुकि चढेउ कपि कनक अटारीं। भई सभीत निसाचर नारीं ॥ 
दो. हरि प्रेरित तेहि अवसर चले मरुत उनचास। 

अट्टहास करि गजा कपि बढि लाग अकास ॥ २५ ॥ 
देह बिसाल परम हरुआई। मंदिर तें मंदिर चढ घाई ॥ 
जरइ नगर भा लोग बिहाला। झपट लपट बहु कोटि कराला ॥ 
तात मातु हा सुनिअ पुकारा। एहि अवसर को हमहि उबारा ॥ 
हम जो कहा यह कपि नहिं होई। बानर रूप घरें सुर कोई ॥ 
साधु AVA कर फलु ऐसा। जरइ नगर अनाथ कर जेसा ॥ 
जारा नगरु निमिष एक माहीं। एक बिभीषन कर गृह नाहीं ॥ 
ता कर दूत अनल जेहिं सिरिजा। जरा न सो तेहि कारन गिरिजा ॥ 
Sore पलटि SH सब जारी। कूदि परा पुनि सिंधु मझारी ॥ 


दो. पूँछ बुझाइ खोइ श्रम धरि लघु रूप बहोरि। 
जनकसुता के आगों ठाढ भयउ कर जोरि ॥ २६ ॥ 


मातु मोहि दीजे कछु चीन्हा। जेसें रघुनायक मोहि दीन्हा ॥ 
चूडामनि उतारि तब दयऊ। हरष समेत पवनसुत लयऊ ॥ 

HES तात अस मोर प्रनामा। सब प्रकार प्रभु पूरनकामा ॥ 

दीन दयाळ बिरिदु संभारी। हरहु नाथ मम संकट भारी ॥ 

तात सकसुत कथा सुनाएहु। बान प्रताप प्रभुहि समुझाएहु ॥ 

मास दिवस महुँ नाथु न आवा। तो पुनि मोहि जिअत नहिं पावा ॥ 
कहु कपि केहि बिधि राखौं प्राना। GRE तात कहत अब जाना ॥ 
तोहि देखि सीतलि भइ छाती। पुनि मो कहुँ सोइ दिनु सो राती ॥ 


दो. जनकसुतहि समुझाइ करि बहु बिधि धीरजु दीन्ह। 
चरन कमल सिरु नाइ कपि गवनु राम पहिं कीन्ह ॥ २७ ॥ 


चलत महाधुनि गर्जेसि भारी। गर्भ सत्रवहिं सुनि निसिचर नारी ॥ 


॥ श्री राम चरित मानस ॥ 11 


नाघि सिंघु एहि पारहि आवा। सबद्‌ किलकिला कपिन्ह सुनावा ॥ 
हरषे सब बिलोकि हनुमाना। नूतन जन्म कपिन्ह तब जाना ॥ 
मुख प्रसन्न तन तेज बिराजा। कीन्हेसि रामचन्द्र कर काजा ॥ 
मिले सकल अति भए सुखारी। तलफत मीन पाव जिमि बारी ॥ 
चले हरषि रघुनायक पासा। पूँछत कहत नवल इतिहासा ॥ 
तब मधुबन भीतर सब आए। अंगद संमत मधु फल खाए ॥ 
रखवारे जब बरजन लागे। मुष्टि प्रहार हनत सब भागे ॥ 
दो. जाइ पुकारे ते सब बन उजार जुबराज। 

सुनि सुग्रीव हरष कपि करि आए प्रभु काज ॥ २८ ॥ 
जों न होति सीता सुधि पाई। मधुबन के फल सकहिं कि खाई ॥ 
एहि बिधि मन बिचार कर राजा। आइ गए कपि सहित समाजा ॥ 
आइ सबन्हि नावा पद सीसा। मिलेउ Gales अति प्रेम कपीसा ॥ 
पूँछी कुसळ कुसल पद देखी। राम कृपाँ भा काजु बिसेषी ॥ 
नाथ काजु कीन्हेउ हनुमाना। राखे सकल कपिन्ह के प्राना ॥ 
सुनि सुग्रीव बहुरि तेहि मिलेऊ। कपिन्ह सहित रघुपति पहिँ चलेऊ। 
राम कपिन्ह जब आवत देखा। किएँ काजु मन हरष बिसेषा ॥ 
फटिक सिला बैठे द्वौ भाई। परे सकल कपि चरनन्हि जाई ॥ 


दो. प्रीति सहित सब भेटे रघुपति करुना पुंज। 

पूँछी कुसल नाथ अब कुसल देखि पद्‌ कंज ॥ २९ ॥ 
जामवंत कह सुनु रघुराया। जा पर नाथ करहु तुम्ह दाया ॥ 
ताहि सदा a कळ निरंतर। सुर नर मुनि प्रसन्न ता ऊपर ॥ 
सोइ बिजई बिनई गुन सागर। तासु सुजसु त्रेलोक उजागर ॥ 
प्रभु कीं कृपा भयउ सबु काजू। जन्म हमार FAS भा आजू ॥ 
नाथ पवनसुत कीन्हि जो करनी। सहसहुँ मुख न जाइ सो बरनी ॥ 
पवनतनय के चरित सुहाए। जामवंत रघुपतिहि सुनाए ॥ 
सुनत कृपानिधि मन अति भाए। पुनि हनुमान हरषि हियँ लाए ॥ 
कहहु तात केहि भाँति जानकी। रहति करति रच्छा स्वप्रान की ॥ 
दो. नाम पाहरु दिवस निसि ध्यान तुम्हार कपाट। 

लोचन निज पद जंत्रित जाहि प्रान केहि बाट ॥ ३० ॥ 
चलत मोहि चूडामनि दीन्ही। रघुपति हृदयँ लाइ सोइ लीन्ही ॥ 
नाथ जुगल लोचन भरि बारी। बचन कहे कछु जनककुमारी ॥ 
अनुज समेत गहेहु प्रभु चरना। दीन बंधु प्रनतारति हरना ॥ 
मन क्रम बचन चरन अनुरागी। केहि अपराध नाथ हों त्यागी ॥ 


॥ श्री राम चरित मानस ॥ 


अवगुन एक मोर में माना। बिछुरत प्रान न कीन्ह पयाना ॥ 

नाथ सो नयनन्हि को अपराधा। निसरत प्रान करिहिं हठि बाधा ॥ 
बिरह अगिनि तनु तूळ समीरा। स्वास SRE छन माहिं सरीरा ॥ 
नयन स्त्रवहि जलु निज हित लागी। At न पाव देह बिरहागी। 


OOO 


सीता के अति बिपति बिसाला। बिनहिं कहें भलि दीनदयाला ॥ 


दो. निमिष निमिष करुनानिधि जाहिं कलप सम बीति। 
बेगि चलिय प्रभु आनिअ भुज बल खल दल जीति ॥ ३१ ॥ 


सुनि सीता दुख प्रभु सुख अयना। भरि आए जल राजिव नयना ॥ 
बचन काँय मन मम गति जाही। सपनेहुँ बूझिअ बिपति कि ताही ॥ 
कह हनुमंत बिपति प्रभु सोई। जब तव सुमिरन भजन न होई ॥ 
केतिक बात प्रभु जातुधान की। रिपुहि जीति आनिबी जानकी ॥ 
सुनु कपि तोहि समान उपकारी। नहिं कोउ सुर नर मुनि तनुधारी ॥ 
प्रति उपकार करों का तोरा। सनमुख होइ न सकत मन मोरा ॥ 
सुनु सुत उरिन में नाहीं। देखेउँ करि बिचार मन माहीं ॥ 

पुनि पुनि कपिहि चितव सुरत्राता। लोचन नीर पुलक अति गाता ॥ 


दो. सुनि प्रभु बचन बिलोकि मुख गात हरषि हनुमंत। 
चरन परेउ प्रेमाकुळ त्राहि त्राहि भगवंत ॥ ३२ ॥ 


बार बार प्रभु चहइ उठावा। प्रेम मगन तेहि उठब न भावा ॥ 

प्रभु कर पंकज कपि कें सीसा। सुमिरि सो दसा मगन गोरीसा ॥ 
सावधान मन करि पुनि संकर। लागे कहन कथा अति सुंदर ॥ 
कपि उठाइ प्रभु हृदयँलगावा। कर गहि परम निकट बैठावा ॥ 
कहु कपि रावन पालित लंका। केहि बिधि दहेउ दुर्ग अति बंका ॥ 
प्रभु प्रसन्न जाना हनुमाना। बोला बचन बिगत अभिमाना ॥ 
साखामृग के बडि मनुसाई। साखा तें साखा पर जाई ॥ 


alfa सिंधु हाटकपुर जारा। निसिचर गन बिधि बिपिन उजारा। 
सो सब तव प्रताप रघुराई। नाथ न कळू मोरि प्रभुताई ॥ 


दो. ता कहुँ प्रभु कछु अगम नहिं जा पर तुम्ह अनुकुल। 
तब प्रभावँ बडवानलहिं जारि सकइ खलु तूल ॥ ३३ ॥ 


नाथ भगति अति सुखदायनी। देहु कृपा करि अनपायनी ॥ 

सुनि प्रभु परम सरल कपि बानी। एवमस्तु तब Hes भवानी ॥ 
उमा राम सुभाउ जेहिं जाना। ताहि भजनु तजि भाव न आना ॥ 
यह संवाद जासु उर आवा। रघुपति चरन भगति सोइ पावा ॥ 
सुनि प्रभु बचन कहहिं कपिबृंदा। जय जय जय कृपाल सुखकंदा ॥ 


॥ श्री राम चरित मानस ॥ 


तब रघुपति कपिपतिहि बोलावा। कहा चलें कर करहु बनावा ॥ 
अब बिलंबु केहि कारन कीजे। तुरत कपिन्ह कहुँ आयसु दीजे ॥ 
कौतुक देखि सुमन बहु बरषी। नभ तें भवन चले सुर हरषी ॥ 
दो. कपिपति बेगि बोलाए आए जूथप जूथ। 
नाना बरन अतुल बल बानर भालु TEA ॥ ३४ ॥ 
प्रभु पद्‌ पंकज नावहिं सीसा। गरजहिं भालु महाबळ कीसा ॥ 
देखी राम सकल कपि सेना। चितइ कृपा करि राजिव नेना ॥ 
राम कृपा बल पाइ कपिंदा। भए पच्छजुत मनहूँ गिरिदा ॥ 
हरषि राम तब कीन्ह पयाना। सगुन भए सुंदर सुभ नाना ॥ 
जासु सकल मंगलमय कीती। तासु पयान सगुन यह नीती ॥ 
प्रभु पयान जाना बेदेहीं। फरकि बाम अँग जनु कहि देहीं ॥ 
जोइ जोइ सगुन जानकिहि होई। असगुन भयउ रावनहि सोई ॥ 
चला HEF को बरनें पारा। गर्जहि बानर भालु अपारा ॥ 
नख आयुध गिरि पादपधारी। चले गगन महि इच्छाचारी ॥ 
केहरिनाद भालु कपि करहीं। डगमगाहिं दिग्गज चिक्करहीं ॥ 
छं. चिक्करहिं दिग्गज डोल महि गिरि लोल सागर खरभरे। 
मन हरष सभ गंधबे सुर मुनि नाग किन्नर दुख टरे ॥ 
कटकटहिं मर्कट बिकट भट बहु कोटि कोटिन्ह धावहीं। 
जय राम प्रबल प्रताप कोसलनाथ गुन गन गावहीं ॥ १ ॥ 


सहि सक न भार उदार अहिपति बार बारहिं मोहई। 

गह दसन पुनि पुनि कमठ पृष्ट कठोर सो किमि सोहई ॥ 
रघुबीर रुचिर प्रयान प्रस्थिति जानि परम सुहावनी। 

जनु कमठ खर्पर सर्पराज सो लिखत अबिचल पावनी ॥ २ ॥ 


एहि बिधि जाइ कृपानिधि उतरे सागर तीर। 

Fe तहँ लागे खान फल भालु बिपुल कपि बीर ॥ ३५ ॥ 

उहाँ निसाचर Wale ससंका। जब ते जारि गयउ कपि लंका ॥ 

निज निज गृहँँ सब HUE बिचारा। नहिं निसिचर कुल केर उबारा ॥ 
जासु दूत बल बरनि न जाई। तेहि आएँ पुर कवन भलाई ॥ 

दूतन्हि सन सुनि पुरजन बानी। मंदोदरी अधिक अकुलानी ॥ 

रहसि जोरि कर पति पग लागी। बोली बचन नीति रस पागी ॥ 
कंत करष हरि सन परिहरहू। मोर कहा अति हित RA घरहु ॥ 
समुझत जासु दूत कइ करनी। स््रवहीं गर्भ रजनीचर धरनी ॥ 

तासु नारि निज सचिव बोलाई। पठवहु कंत जो चहु भलाई ॥ 


x 


दा. 


— 


॥ श्री राम चरित मानस ॥ 


तब कुल कमल बिपिन दुखदाई। सीता सीत निसा सम आई ॥ 
सुनहु नाथ सीता बिनु दीन्हें। हित न तुम्हार संभु अज कीन्हें ॥ 


दो. -राम बान अहि गन सरिस निकर निसाचर भेक। 
जब लगि ग्रसत न तब लगि जतनु करहु तजि टेक ॥ ३६ ॥ 


श्रवन सुनी सठ ता करि बानी। बिहसा जगत बिदित अभिमानी ॥ 
सभय सुभाउ नारि कर साचा। मंगल महुँ भय मन अति काचा ॥ 
जों आवइ मर्कट कटकाई। जिअहिं बिचारे निसिचर खाई ॥ 
कंपहिं लोकप जाकी त्रासा। तासु नारि सभीत बडि हासा ॥ 


O_O 


अस कहि बिहसि ताहि उर लाई। चलेउ सभाँ ममता अधिकाई ॥ 
मंदोदरी हृदयँ कर चिंता। भयउ कंत पर बिधि बिपरीता ॥ 
dos सभाँ खबरि असि पाई। सिंधु पार सेना सब आई ॥ 
बूझेसि सचिव उचित मत कहह्। ते सब हँसे मष्ट करि EE ॥ 
जितेहु सुरासुर तब श्रम नाहीं। नर बानर केहि लेखे माही ॥ 
दो. सचिव बेद गुर तीनि जों प्रिय बोलहिं भय आस। 

राज धर्म तन तीनि कर होइ बेगिहीं नास ॥ ३७ ॥ 
सोइ रावन कहुँ बनि सहाई। अस्तुति करहिं सुनाइ सुनाई ॥ 
अवसर जानि बिभीषनु आवा। भ्राता चरन सीसु तेहिं नावा ॥ 
पुनि सिरु नाइ बेठ निज आसन। बोला बचन पाइ अनुसासन ॥ 
जो कृपाळ पूँछिहु मोहि बाता। मति अनुरुप कहउँ हित ताता ॥ 
जो आपन चाहे कल्याना। सुजसु सुमति सुभ गति सुख नाना ॥ 
सो परनारि लिलार गोसाई। तजउ चउथि के चंद कि नाई ॥ 
चौदह भुवन एक पति होई। भूतद्रोह तिष्ट नहिं सोई ॥ 
गुन सागर नागर नर जोऊ। अलप लोभ भल कहइ न कोऊ ॥ 


दो. काम क्रोध मद लोभ सब नाथ नरक के पंथ। 
सब परिहरि रघुबीरहि भजहु भजहिं जेहि संत ॥ ३८ ॥ 
तात राम नहिं नर भूपाला। भुवनेस्वर कालहु कर काला ॥ 
ब्रह्म अनामय अज भगवंता। ब्यापक अजित अनादि अनंता ॥ 
गो द्विज घेनु देव हितकारी। कृपासिंधु मानुष तनुधारी ॥ 
जन रंजन भंजन खल बराता। बेद धर्म रच्छक सुनु भ्राता ॥ 
ताहि बयरु तजि नाइअ माथा। प्रनतारति भंजन रघुनाथा ॥ 
देहु नाथ प्रभु कहुँ बेदेही। भजहु राम बिनु हेतु सनेही ॥ 
सरन गएँ प्रभु ताह न त्यागा। बिस्व द्रोह कृत अघ जेहि लागा ॥ 
जासु नाम त्रय ताप नसावन। सोइ प्रभु प्रगट समुझु जियँँ रावन ॥ 


॥ श्री राम चरित मानस ॥ 


15 


दो. बार बार पद लागउँ बिनय करउँ दससीस। 
परिहरि मान मोह मद भजहु कोसलाधीस ॥ ३९(क) ॥ 


मुनि पुलस्ति निज सिष्य सन कहि पठई यह बात। 
तुरत सो मैं प्रभु सन कही पाइ सुअवसरु तात ॥ ३९(ख) ॥ 


माल्यवंत अति सचिव सयाना। तासु बचन सुनि अति सुख माना ॥ 
तात अनुज तव नीति बिभूषन। सो उर घरहु जो कहत बिभीषन ॥ 
RY उतकरष कहत GS दोऊ। दूरि न करहु इहाँ हइ कोऊ ॥ 
माल्यवंत गृह गयउ बहोरी। कहइ बिभीषनु पुनि कर जोरी ॥ 
सुमति कुमति सब कें उर रहहीं। नाथ पुरान निगम अस कहहीं ॥ 
जहाँ सुमति तहँ संपति नाना। जहाँ कुमति aa बिपति निदाना ॥ 
तव उर कुमति बसी बिपरीता। हित अनहित मानहु रिपु प्रीता ॥ 
काळराति निसिचर कुळ केरी। तेहि सीता पर प्रीति घनेरी ॥ 


दो. तात चरन गहि APTS राखहु मोर दुलार। 
सीत देहु राम कहुँ अहित न होइ तुम्हार ॥ ४० ॥ 


बुध पुरान श्रुति संमत बानी। कही बिभीषन नीति बखानी ॥ 
Gad दसानन उठा रिसाई। खल तोहि निकट मुत्यु अब आई ॥ 
जिअसि सदा सठ मोर जिआवा। रिपु कर पच्छ मूढ़ तोहि भावा ॥ 
कहसि न खल अस को जग माहीं। भुज बल जाहि जिता में नाही ॥ 
मम पुर बसि तपसिन्ह पर प्रीती। सठ मिल जाइ तिन्हहि कहु नीती ॥ 
अस कहि कीन्हेसि चरन प्रहारा। अनुज गहे पद बारहिं बारा ॥ 
उमा संत कइ इहइ बड़ाई। मंद करत जो करइ भलाई ॥ 
तुम्ह पितु सरिस भलेहिं मोहि ANT रामु भजें हित नाथ तुम्हारा ॥ 
सचिव संग लै नभ पथ गयऊ। सबहि सुनाइ कहत अस भयऊ ॥ 
दो०=रामु सत्यसंकल्प प्रभु सभा कालबस तोरि। 

मे रघुबीर सरन अब जाउँ देहु जनि खोरि ॥ ४१ ॥ 
अस कहि चला बिभीषनु जबहीं। आयूहीन भए सब तबहीं ॥ 
साधु AAA तुरत भवानी। कर कल्यान अखिल कै हानी ॥ 
रावन जबहिं बिभीषन त्यागा। भयउ बिभव बिनु तबहिं अभागा ॥ 
चलेउ हरषि रघुनायक पाहीं। करत मनोरथ बहु मन माहीं ॥ 
देखिहउँ जाइ चरन जलजाता। अरुन मृदुल सेवक सुखदाता ॥ 
जे पद परसि तरी रिषिनारी। दंडक कानन पावनकारी ॥ 
जे पद जनकसुताँ उर लाए। कपट कुरंग संग घर घाए ॥ 
हर उर सर सरोज पद जेई। अहोभाग्य मे देखिहउँ तेई ॥ 


॥ श्री राम चरित मानस ॥ 


दो०= जिन्ह पायन्ह के पादुकन्हि भरतु रहे मन लाइ। 

ते पद आजु बिलोकिहउँ इन्ह नयनन्हि अब जाइ ॥ ४२ ॥ 
एहि बिधि करत सप्रेम बिचारा। आयउ सपदि सिंधु एहिं पारा ॥ 
कपिन्ह बिभीषनु आवत देखा। जाना कोउ रिपु दूत बिसेषा ॥ 
ताहि राखि कपीस We आए। समाचार सब ताहि सुनाए ॥ 
कह सुग्रीव सुनहु रघुराई। आवा मिलन दसानन भाई ॥ 
कह प्रभु सखा बूझिऐ काहा। HEE कपीस सुनहु नरनाहा ॥ 
जानि न जाइ निसाचर माया। कामरूप केहि कारन आया ॥ 
भेद हमार लेन सठ आवा। राखिअ बाँधि मोहि अस भावा ॥ 
सखा नीति तुम्ह नीकि बिचारी। मम पन सरनागत भयहारी ॥ 
सुनि प्रभु बचन हरष हनुमाना। सरनागत बच्छल भगवाना ॥ 
दो०=सरनागत कहुँ जे तजहिँ निज अनहित अनुमानि। 

ते नर पावर पापमय तिन्हहि बिलोकत हानि ॥ ४३ ॥ 
कोटि बिप्र बघ लागहिं जाहू। आएँ सरन तजउँ नहिं ताहू ॥ 
सनमुख होइ जीव मोहि जबहीं। जन्म कोटि अघ नासहिं तबहीं ॥ 
पापवंत कर सहज सुभाऊ। भजनु मोर तेहि भाव न काऊ ॥ 
जों पे दुष्टहदय सोइ होई। AR सनमुख आव कि सोई ॥ 
निर्मल मन जन सो मोहि पावा। मोहि कपट छल छिद्र न भावा ॥ 
भेद लेन पठवा दससीसा। तबहुँ न कछु भय हानि कपीसा ॥ 
जग महुँ सखा निसाचर जेते। लछिमनु हनइ निमिष महुँ तेते ॥ 
जों सभीत आवा सरनाई। रखिहउँ ताहि प्रान की नाई ॥ 
दो०=उभय भाँति तेहि आनहु हँसि कह कृपानिकेत। 

जय कृपाल कहि चले अंगद हनू समेत ॥ ४४ ॥ 


सादर तेहि आगें करि बानर। चले जहाँ रघुपति करुनाकर ॥ 
दूरिहि ते देखे द्वौ भ्राता। नयनानंद दान के दाता ॥ 

बहुरि राम छबिधाम बिलोकी। रहेउ ठटुकि एकटक पल रोकी ॥ 
भुज प्रलंब कंजारुन लोचन। स्यामळ गात प्रनत भय मोचन ॥ 
सिंघ कंघ आयत उर सोहा। आनन अमित मदन मन मोहा ॥ 
नयन नीर पुलकित अति गाता। मन धरि धीर कही Ag बाता ॥ 
नाथ दसानन कर में श्राता। निसिचर बंस जनम सुरत्राता ॥ 
सहज पापप्रिय तामस देहा। जथा उलूकहि तम पर नेहा ॥ 


दो. श्रवन सुजसु सुनि आयउँ प्रभु भंजन भव भीर। 
त्राहि त्राहि आरति हरन सरन सुखद रघुबीर ॥ ४५ ॥ 


॥ श्री राम चरित मानस ॥ 

अस कहि करत दंडवत देखा। तुरत उठे प्रभु हरष बिसेषा ॥ 

दीन बचन सुनि प्रभु मन भावा। भुज बिसाल गहि TAT लगावा ॥ 
अनुज सहित मिलि ढिग बैठारी। बोले बचन भगत भयहारी ॥ 
कहु SHE सहित परिवारा। कुसल कुठाहर बास तुम्हारा ॥ 

खल Hedi बसहु दिनु राती। सखा धरम निबहइ केहि भाँती ॥ 

में जानउँ तुम्हारि सब रीती। अति नय निपुन न भाव अनीती ॥ 
बरु भल बास नरक कर ताता। दुष्ट संग जनि देइ बिधाता ॥ 

अब पद देखि कुसल रघुराया। जों तुम्ह कीन्ह जानि जन दाया ॥ 


दो. तब लगि कुसल न जीव कहुँ सपनेहुँ मन बिश्राम। 
जब लगि भजत न राम कहुँ सोक धाम तजि काम ॥ ४६ ॥ 


तब लगि हृदयँ बसत खल नाना। लोभ मोह मच्छर मद माना ॥ 
जब लगि उर न बसत रघुनाथा। घरें चाप सायक कटि भाथा ॥ 
ममता तरुन तमी अँधिआरी। राग द्वेष उलूक सुखकारी ॥ 

तब लगि बसति जीव मन माहीं। जब लगि प्रभु प्रताप रबि नाहीं ॥ 
अब में कुसळ मिटे भय भारे। देखि राम पद्‌ कमल तुम्हारे ॥ 

तुम्ह कृपाल जा पर अनुकूला। ताहि न ब्याप त्रिबिध भव सूला ॥ 
में निसिचर अति अधम सुभाऊ। सुभ आचरनु कीन्ह नहिं काऊ ॥ 
जासु रूप मुनि ध्यान न आवा। तेहिं प्रभु हरषि हृदयँ मोहि लावा ॥ 
दो. -अहोभाग्य मम अमित अति राम कृपा सुख पुंज। 


ALa AO ` 


देखेउँ नयन बिरंचि सिब सेब्य जुगल पद्‌ कंज ॥ ४७ ॥ 
सुनहु सखा निज कहउँ सुभाऊ। जान भुसुंडि संभु गिरिजाऊ ॥ 
जों नर होइ चराचर द्रोही। आवे सभय सरन तकि मोही ॥ 
तजि मद मोह कपट छल नाना। करउँ सद्य तेहि साधु समाना ॥ 
जननी जनक बंधु सुत दारा। तनु धनु भवन सुहृद परिवारा ॥ 
सब के ममता ताग बटोरी। मम पद मनहि बाँध बरि डोरी ॥ 
समदरसी इच्छा कछु नाहीं। हरष सोक भय नहिं मन माहीं ॥ 
अस सजन मम उर बस केसें। लोभी हृदयँ बसइ धनु जैसें ॥ 
तुम्ह सारिखे संत प्रिय मोरें। घरउँ देह नहिं आन निहोरें ॥ 
दो. सगुन उपासक परहित निरत नीति दृढ नेम। 

ते नर प्रान समान मम जिन्ह कें द्विज पद प्रेम ॥ ४८ ॥ 
सुनु SHA सकल गुन तोरें। ताते तुम्ह अतिसय प्रिय मोरें ॥ 
राम बचन सुनि बानर जूथा। सकल कहहिं जय कृपा बरूथा ॥ 
gaa बिभीषनु प्रभु के बानी। नहिं अघात श्रवनामृत जानी ॥ 


॥ श्री राम चरित मानस ॥ 


पद अंबुज गहि बारहिं बारा। हृदयँ समात न प्रेमु अपारा ॥ 
सुनहु देव सचराचर स्वामी। प्रनतपाल उर अंतरजामी ॥ 

उर कछु प्रथम बासना रही। प्रभु पद प्रीति सरित सो बही ॥ 
अब कृपाल निज भगति पावनी। देहु सदा सिव मन भावनी ॥ 
एवमस्तु कहि प्रभु रनधीरा। मागा तुरत सिंधु कर नीरा ॥ 
जदपि सखा तव इच्छा नाहीं। मोर दरसु अमोघ जग माहीं ॥ 
अस कहि राम तिलक तेहि सारा। सुमन बृष्टि नम भई अपारा ॥ 


दो. रावन क्रोध अनल निज स्वास समीर प्रचंड। 
जरत बिभीषनु राखेउ दीन्हेहु राजु अखंड ॥ ४९(क) ॥ 


दीन्हि aw 


जो संपति सिव रावनहि दीन्हि दिएँ दस माथ। 

सोइ संपदा बिभीषनहि सकुचि दीन्ह रघुनाथ ॥ ४९(ख) ॥ 
अस प्रभु छाडि भजहिँ जे आना। ते नर पसु बिनु पूँछ बिषाना ॥ 
निज जन जानि ताहि अपनावा। प्रभु सुभाव कपि कुल मन भावा ॥ 
पुनि सर्बग्य सर्ब उर बासी। सर्वरूप सब रहित उदासी ॥ 
बोळे बचन नीति प्रतिपालक। कारन मनुज दनुज कुल घालक ॥ 
सुनु कपीस ल॑कापति बीरा। केहि बिधि तरिअ जलधि गंभीरा ॥ 
संकुल मकर उरग झष जाती। अति अगाध दुस्तर सब भाँती ॥ 
कह SHE सुनहु रघुनायक। कोटि सिंधु सोषक तव सायक ॥ 
जद्यपि तदपि नीति असि गाई। बिनय करिअ सागर सन जाई ॥ 


दो. प्रभु तुम्हार कुलगुर जलधि कहिहि उपाय बिचारि। 
बिनु प्रयास सागर तरिहि सकल भालु कपि धारि ॥ ५० ॥ 


सखा कही तुम्ह नीकि उपाई। करिअ दैव जों होइ सहाई ॥ 
मंत्र न यह लछिमन मन भावा। राम बचन सुनि अति दुख पावा ॥ 
नाथ देव कर कवन भरोसा। सोषिअ सिंधु करिअ मन रोसा ॥ 
काद्र मन कहुँ एक अधारा। देव देव आलसी पुकारा ॥ 
सुनत बिहसि बोले रघुबीरा। ऐसेहिं करब धरहु मन धीरा ॥ 
अस कहि प्रभु अनुजहि समुझाई। सिंधु समीप गए रघुराई ॥ 
प्रथम प्रनाम कीन्ह सिरु नाई। बेठे पुनि तट दर्भ डसाई ॥ 
जबहिं बिभीषन प्रभु पहिँ आए। पाछें रावन दूत पठाए ॥ 
दो. सकल चरित तिन्ह देखे घरें कपट कपि देह। 

प्रभु गुन हृदयँ सराहहिं सरनागत पर नेह ॥ ५१ ॥ 
प्रगट बखानहिं राम सुभाऊ। अति सप्रेम गा बिसरि दुराऊ ॥ 
रिपु के दूत कपिन्ह तब जाने। सकल बाँधि कपीस पहिँ आने ॥ 


॥ श्री राम चरित मानस ॥ 

कह सुग्रीव सुनहु सब बानर। अंग भंग करि पठवहु निसिचर ॥ 
सुनि सुग्रीव बचन कपि घाए। बाँधि कटक चहु पास फिराए ॥ 
बहु प्रकार मारन कपि लागे। दीन पुकारत तदपि न त्यागे ॥ 
जो हमार हर नासा काना। तेहि कोसलाधीस के आना ॥ 


सुनि लछिमन सब निकट बोलाए। दया लागि हँसि तुरत छोडाए ॥ 
रावन कर दीजहु यह पाती। लछिमन बचन बाचु कुलघाती ॥ 


दो. कहेहु मुखागर मूढ़ सन मम संदेसु उदार। 
सीता देइ मिलेहु न त आवा काल तुम्हार ॥ ५२ ॥ 


तुरत नाइ लछिमन पद माथा। चले दूत बरनत गुन गाथा ॥ 
कहत राम जसु SH आए। रावन चरन सीस तिन्ह नाए ॥ 
बिहसि दसानन पूँछी बाता। कहसि न सुक आपनि कुसलाता ॥ 
पुनि कहु खबरि बिभीषन केरी। जाहि मृत्यु आई अति नेरी ॥ 
करत राज SH सठ त्यागी। होइहि जब कर कीट अभागी ॥ 
पुनि कहु भालु कीस कटकाई। कठिन काल प्रेरित चलि आई ॥ 
जिन्ह के जीवन कर रखवारा। भयउ मूदुल चित सिंधु बिचारा ॥ 
कहु तपसिन्ह के बात बहोरी। जिन्ह के हृदयं त्रास अति मोरी ॥ 


दो. -की भइ भेंट कि फिरि गए श्रवन सुजसु सुनि मोर। 
कहसि न रिपु दल तेज बल बहुत चकित चित तोर ॥ ५३ ॥ 


नाथ कृपा करि पूँछेहु जेसें। मानहु कहा क्रोध तजि तेसें ॥ 

मिला जाइ जब अनुज GER जातहिं राम तिलक तेहि सारा ॥ 
रावन दूत हमहि सुनि काना। कपिन्ह बाँधि दीन्हे दुख नाना ॥ 

श्रवन नासिका काटे लागे। राम सपथ दीन्हे हम त्यागे ॥ 

पूँछिहु नाथ राम कटकाई। बदन कोटि सत बरनि न जाई ॥ 

नाना बरन भालु कपि धारी। बिकटानन बिसाल भयकारी ॥ 

जेहिं पुर दहेउ हतेउ सुत तोरा। सकल कपिन्ह महँ तेहि बलु थोरा ॥ 
अमित नाम भट कठिन कराला। अमित नाग बल बिपुल बिसाला ॥ 


दो. द्विबिद मयंद नील नल अंगद गद्‌ बिकटासि। 
दधिमुख केहरि निसठ सठ जामवंत बळरासि ॥ ५४ ॥ 


ए कपि सब सुग्रीव समाना। इन्ह सम कोटिन्ह गनइ को नाना ॥ 
राम कृपाँ अतुलित बल तिन्हहीं। तृन समान त्रेलोकहि गनहीं ॥ 
अस में सुना श्रवन दसकंधर। पदुम अठारह जूथप बंदर ॥ 

नाथ कटक महँ सो कपि नाहीं। जो न तुम्हहि जीते रन माहीं ॥ 
परम क्रोध मीजहिं सब हाथा। आयसु पे न देहिं रघुनाथा ॥ 


॥ श्री राम चरित मानस ॥ 


सोषहिं सिंधु सहित झष ब्याला। पूरहीं न त भरि कुधर बिसाला ॥ 
मर्दि गर्द मिलवहिं दससीसा। ऐसेइ बचन कहहिं सब कीसा ॥ 
गर्जहिँ त्जहिं सहज असंका। मानहु ग्रसन चहत ale लंका ॥ 
दो. -सहज सूर कपि भालु सब पुनि सिर पर प्रभु राम। 

रावन काल कोटि कहु जीति सकहिं संग्राम ॥ ५५॥ 


राम तेज बल बुधि बिपुलाई। तब भ्रातहि पूँछेउ नय नागर ॥ 
तासु बचन सुनि सागर पाहीं। मागत पंथ कृपा मन माहीं ॥ 

सुनत बचन बिहसा दससीसा। जों असि मति सहाय कृत कीसा ॥ 
सहज भीरु कर बचन टढाई। सागर सन ठानी मचलाई ॥ 

मूढ़ मृषा का करसि बड़ाई। रिपु बल बुद्धि थाह में पाई ॥ 

सचिव सभीत बिभीषन जाकें। बिजय बिभूति कहाँ जग ताकें ॥ 
सुनि खल बचन दूत रिस बाढ़ी। समय बिचारि पत्रिका काढी ॥ 
रामानुज दीन्ही यह पाती। नाथ बचाइ जुडावहु छाती ॥ 

बिहसि बाम कर लीन्ही रावन। सचिव बोलि सठ लाग बचावन ॥ 


दो. -बातन्ह Fale रिझाइ सठ जनि घालसि कुल खीस। 
राम बिरोध न उबरसि सरन बिष्नु अज ईस ॥ ५६(क) ॥ 


की तजि मान अनुज इव प्रभु पद्‌ पंकज भृंग। 
होहि कि राम सरानल खल कुल सहित पतंग ॥ ५६(ख) ॥ 


सुनत सभय मन मुख मुसुकाई। कहत दसानन सबहि सुनाई ॥ 
भूमि परा कर गहत अकासा। लघु तापस कर बाग बिलासा ॥ 
कह सुक नाथ सत्य सब बानी। GAAS छाडि प्रकृति अभिमानी ॥ 
सुनहु बचन मम परिहरि क़ोधा। नाथ राम सन तजहु बिरोधा ॥ 
अति कोमल रघुबीर सुभाऊ। जद्यपि अखिल लोक कर राऊ ॥ 
मिळत कृपा तुम्ह पर प्रभु करिही। उर अपराध न एकउ घरिही ॥ 
जनकसुता रघुनाथहि दीजे। एतना कहा मोर प्रभु कीजे। 

जब तेहिं कहा देन बेदेही। चरन प्रहार कीन्ह सठ तेही ॥ 

नाइ चरन सिरु चला सो तहाँ। कृपासिंधु रघुनायक जहाँ ॥ 

करि प्रनामु निज कथा सुनाई। राम कृपाँ आपनि गति पाई ॥ 
रिषि अगस्ति कीं साप भवानी। राछस भयउ रहा मुनि ग्यानी ॥ 
ब॑दि राम पद बारहिं बारा। मुनि निज आश्रम कहुँ पगु धारा ॥ 


दो. बिनय न मानत जलघि जड़ गए तीन दिन बीति। 
बोळे राम सकोप तब भय बिनु होइ न प्रीति ॥ ५७ ॥ 


लछिमन बान सरासन आनू। सोषों बारिधि बिसिख कृसानू ॥ 


॥ श्री राम चरित मानस ॥ 


सठ सन बिनय कुटिल सन प्रीती। सहज कृपन सन सुंदर नीती ॥ 
ममता रत सन ग्यान कहानी। अति लोभी सन बिरति बखानी ॥ 
AAR सम कामिहि हरि कथा। कसर बीज बएँ फल जथा ॥ 
अस कहि रघुपति चाप चढ़ावा। यह मत लछिमन के मन भावा ॥ 
संघानेउ प्रभु बिसिख कराला। उठी उदधि उर अंतर ज्वाला ॥ 
मकर उरग झष गन अकुलाने। जरत जंतु जलनिधि जब जाने ॥ 
कनक थार भरि मनि गन नाना। विप्र रूप आयउ तजि माना ॥ 
दो. काटेहिं पइ कद्री HE कोटि जतन कोउ सींच। 

बिनय न मान खगेस सुनु डाटेहिं पइ नव नीच ॥ ५८ ॥ 
सभय सिंघु गहि पद प्रभु केरे। छमहु नाथ सब अवगुन मेरे ॥ 
गगन समीर अनल जल धरनी। इन्ह कइ नाथ सहज जड़ करनी ॥ 
तव प्रेरित मायाँ उपजाए। सृष्टि हेतु सब ग्रंथनि गाए ॥ 
प्रभु आयसु जेहि कहँँ जस अहई। सो तेहि भाँति रहे सुख लहई ॥ 
प्रभु भळ कीन्ही मोहि सिख दीन्ही। मरजादा पुनि तुम्हरी कीन्ही ॥ 
ढोल WAN सूद्र पसु नारी। सकल ताडना के अधिकारी ॥ 
प्रभु प्रताप में जाब सुखाई। उतरिहि कटकु न AR बडाई ॥ 
प्रभु अग्या अपेल श्रुति गाई। करों सो बेगि जो तुम्हहि सोहाई ॥ 


दो. gaa बिनीत बचन अति कह कृपाल मुसुकाइ। 
जेहि बिधि उतरे कपि कटकु तात सो कहहु उपाइ ॥ ५९ ॥ 


नाथ नील नल कपि द्वौ भाई। लरिकाई रिषि आसिष पाई ॥ 

तिन्ह के परस किएँ गिरि भारे। तरिहहिं जळधि प्रताप तुम्हारे ॥ 

में पुनि उर घरि प्रभुताई। करिहउँ बल अनुमान सहाई ॥ 

एहि बिधि नाथ पयोधि बँघाइअ। जेहिं यह सुजसु लोक तिहुँ गाइअ ॥ 
एहि सर मम उत्तर तट बासी। हतहु नाथ खल नर अघ रासी ॥ 

सुनि कृपाल सागर मन पीरा। तुरतहिं हरी राम रनधीरा ॥ 

देखि राम बळ पौरुष भारी। हरषि पयोनिधि भयउ सुखारी ॥ 


SAD 


सकल चरित कहि प्रभुहि सुनावा। चरन बंदि पाथोधि सिधावा ॥ 


छं. निज भवन गवनेउ सिंधु श्रीरघुपतिहि यह मत भायऊ। 
यह चरित कलि मलहर जथामति दास तुळसी गायऊ ॥ 
सुख भवन संसय समन दवन बिषाद रघुपति गुन गना ॥ 
तजि सकल आस भरोस गावहि सुनहि संतत सठ मना ॥ 


दो. सकळ सुमंगल दायक रघुनायक गुन गान। 
सादर सुनहिं ते तरहिं भव सिंधु बिना जलजान ॥ ६० ॥ 


॥ श्री राम चरित मानस ॥ 


मासपारायण, चौबीसवाँ विश्राम 

